Oficiālais Vēstnesis L 127 , 09/05/2001 Lpp. 0020 - 0022



Padomes Regula (EK) Nr. 902/2001 (2001. gada 7. maijs), kas groza Regulu (EK) Nr. 978/2000, ar kuru nosaka galīgo kompensācijas maksājumu Austrālijas, Indonēzijas un Taivānas izcelsmes poliestera sintētisko šķiedru importam EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 6. oktobra Regulu (EK) Nr. 2026/97 par aizsardzību pret subsidētu importu no valstīm, kas nav Eiropas Kopienas dalībvalstis [1], un jo īpaši tās 15. pantu, ņemot vērā Komisijas iesniegto priekšlikumu pēc apspriešanās ar padomdevēju komiteju, tā kā: (1) Ar Regulu (EK) Nr. 978/2000 [2] noteica galīgo kompensācijas maksājumu Austrālijas, Indonēzijas un Taivānas izcelsmes poliestera sintētisko šķiedru importam. (2) Pēc tam, kad Taivānas eksporta ražotāji iesniedza divas prasības pret Padomi Pirmās instances tiesā, saskaņā ar Līguma 230. pantu pieprasot atcelt Regulu (EK) Nr. 978/2000, kļuvis skaidrs, ka tā metodikas daļa, ko saskaņā ar Regulu (EK) Nr. 978/2000 piemēro, lai noteiktu subsidēšanas līmeni Taivānai, neatbilst tam, kā Kopienas institūcijas izskata un interpretē gandrīz identiskus datus vēlākās procedūrās. Atklājās, ka saskaņā ar minēto regulu kompensāciju piemēro konkrētai subsīdiju sistēmai – "nodokļu kredītam automātisku piesārņojuma kontroles iekārtu iegādei", ko piešķir par vietējā tirgū iegādātām iekārtām. Tomēr kompensējamās subsīdijas lieluma aprēķinu pamatā bija metodika, ko pārskatīja vēlākās procedūrās attiecībā uz dažu Taivānas izcelsmes polietilēntereftalātu importu. Šajā gadījumā izdara atsauci uz Komisijas Regulu (EK) Nr. 1741/2000 [3] un Padomes Regulu (EK) Nr. 2603/2000 [4], ar kurām inter alia izbeidz pret subsīdijām vērstu procedūru attiecībā uz dažu Taivānas izcelsmes polietilēntereftalātu importu. Šajos apstākļos tika nolemts pārskatīt subsīdiju lieluma aprēķinus attiecībā uz Taivānas izcelsmes importu un jo īpaši, lai noteiktu, vai pārskatītās metodikas piemērošana būtiski ietekmēs secinājumus attiecībā uz šo valsti. Atklājās, ka šī konkrētā subsīdiju sistēma pastāv tikai Taivānā un tāpēc tā netika ietverta Austrālijas un Indonēzijas izcelsmes importa subsidēšanas pētījumā. (3) Taivānas gadījuma atkārtota izpēte liecināja, ka pārskatītās metodikas piemērošanās rezultātā noteiktais subsidēšanas līmenis ir de minimis, t.i., subsīdijas līmenis visā valstī ir mazāks par 1 %. Tāpēc kompensācijas pasākumi attiecībā uz poliestera sintētisko šķiedru importu no Taivānas būtu jāatceļ ar atpakaļejošu spēku. (4) Attiecībā uz to, kā pasākumu atcelšana Taivānai potenciāli ietekmēs sākotnējos secinājumus par poliestera sintētisko šķiedru importu no Austrālijas un Indonēzijas, tika pārbaudīts, vai de minimis subsidēšanas līmeņa konstatācija Taivānā nav negatīvi ietekmējusi secinājumus attiecībā uz zaudējumiem, cēloņsakarību un Kopienas interesēm. Secināja, ka, jo īpaši ņemot vērā importa apjomu un tirgus daļas ievērojamo palielināšanos, kā arī Austrālijas un Indonēzijas importa cenu lielo pazeminājumu, sākotnējie secinājumi attiecībā uz importu no šīm valstīm nav jāgroza, IR PIEŅĒMUSI ŠO REGULU. 1. pants Ar šo Regulu (EK) Nr. 978/2000 groza šādi: 1. Regulas 1. panta 1. punktu aizstāj ar šādu: "1. Ar šo piemēro galīgo kompensācijas maksājumu Austrālijas un Indonēzijas izcelsmes importētām poliestera sintētiskajām stāpeļšķiedrām, nekārstām, neķemmētām vai citādi nesagatavotām vērpšanai, ar KN kodu 55032000." 2. Regulas 1. panta 2. punktu aizstāj ar šādu: "2. Maksājuma likme, ko piemēro norādīto uzņēmumu ražojumu Kopienas brīvas robežpiegādes neto cenai pirms maksājuma, par ražojumiem, kuri cēlušies no turpmāk uzskaitītajām valstīm, ir šāda: 1. Austrālija Uzņēmums | Maksājuma likme (%) | TARIC papildu kods | Leading Synthetics Pty Ltd, Melbourne, Victoria | 6,0 | A059 | Visi pārējie Austrālijas uzņēmumi | 6,0 | A999 | 2. Indonēzija Uzņēmums | Maksājuma likme (%) | TARIC papildu kods | PT. Indorama Synthetics TbK Graha Irama, 17th floor Jl. H. R. Rasuna Said Blok X-1 Kav. 1-2 PO Box 3375 Jakarta 12950 | 0 | A051 | PT. Panasia Indosyntec TbK Jl. Garuda 153/74 Bandung 40184 | 0 | A052 | PT. Susilia Indah Synthetic Fiber Industries Jl. Kh. Zainul Arifin Kompleks Ketapang Indah Blok B 1 n. 23 Jakarta 11140 | 0 | A054 | PT. GT Petrochem Industries TbK Exim Melati Building, 9th floor Jl. M.H. Thamrin Kav. 8-9 Jakarta 10230 | 0 | A053 | PT. Teijin Indonesia Fiber Corporation TbK 5th floor Mid Plaza 1 Jl. Jend. Sudiman Kav. 10-11 Jakarta 10220 | 0 | A055 | Visi pārējie uzņēmumi | 10 | A999" | 3. Regulas 2. panta 1. punktu aizstāj ar šādu: "Provizoriski iemaksātās kompensācijas maksājumu summas par Austrālijas izcelsmes importu saskaņā ar Regulu (EK) Nr. 123/2000 iekasē saskaņā ar maksājuma likmi, ko galīgi nosaka šī regula. Atmaksā iemaksātās summas, kas pārsniedz galīgā kompensācijas maksājuma likmi." 2. pants Visus kompensācijas maksājumus, ko iekasē par Taivānas izcelsmes importu saskaņā ar Regulu (EK) Nr. 978/2000, atmaksā attiecīgajiem importētājiem. 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Regulas 1. pantu piemēro no 2000. gada 13. maija. Regula uzliek saistības kopumā un ir tieši piemērojama visās dalībvalstīs. Briselē, 2001. gada 7. maijā Padomes vārdā — priekšsēdētājs B. Ringholm [1] OV L 288, 21.10.1997., 1. lpp. [2] OV L 113, 12.5.2000., 1. lpp. [3] OV L 199, 5.8.2000., 6. lpp. [4] OV L 301, 30.11.2000., 1. lpp. --------------------------------------------------